Document ID: 32005R0118

UREDBA KOMISIJE (ES) št. 118/2005
z dne 26. januarja 2005
o spremembi Priloge VIII k Uredbi Sveta (ES) št. 1782/2003 in o določitvi zgornjih proračunskih meja za delno ali neobvezno izvajanje sheme enotnega plačila in letno finančno pomoč za shemo enotnega plačila na površino iz navedene uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) in zlasti členov 64(2), 70(2), 71(2), 143b(3) in 145(i) Uredbe,
ob upoštevanju naslednjega:
(1)
Za države članice, ki uporabijo možnost, predvideno v členu 62 Uredbe (ES) št. 1782/2003, je treba v skladu s posredovanimi podatki iz člena 145(i) navedene uredbe revidirati zneske iz Priloge VIII navedene uredbe.
(2)
Za države članice, ki v letu 2005 izvajajo shemo enotnega plačila, določeno v naslovu III Uredbe (ES) št. 1782/2003, je treba določiti zgornje proračunske meje za vsako od plačil, navedenih v členih 66 do 69 navedene uredbe za leto 2005.
(3)
Za države članice, ki v letu 2005 uporabijo možnost, predvideno v členu 70 Uredbe (ES) št. 1782/2003, je treba za leto 2005 določiti zgornje proračunske meje, ki se uporabljajo za neposredna plačila, izključena iz sheme enotnega plačila.
(4)
Za države članice, ki uporabijo možnost prehodnega obdobja, predvideno v členu 71 Uredbe (ES) št. 1782/2003, je treba za leto 2005 določiti zgornje proračunske meje, ki se uporabljajo za neposredna plačila iz Priloge VI k navedeni uredbi.
(5)
Zaradi jasnosti je primerno objaviti zgornje proračunske meje za leto 2005 za shemo enotnega plačevanja po odbitku zgornjih mej za plačila iz členov 66 do 70 Uredbe (ES) št. 1782/2003 od revidiranih zgornjih mej iz Priloge VIII navedene uredbe.
(6)
Za tiste države članice, ki so k Skupnosti pristopile v letu 2004 in bodo v letu 2005 izvajale shemo enotnega plačila na površino, določeno v naslovu IVa Uredbe (ES) št. 1782/2003, se letna finančna pomoč za to leto določi v skladu s členom 143b(3) navedene uredbe.
(7)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO ODLOČBO:
Člen 1
Priloga VIII k Uredbi (ES) št. 1782/2003 se nadomesti z besedilom iz Priloge I k tej uredbi.
Člen 2
1. Zgornje proračunske meje za leto 2005, navedene v členu 64(2) Uredbe (ES) št. 1782/2003, so določene v Prilogah II in III k tej uredbi.
2. Zgornje proračunske meje za leto 2005, navedene v členu 71(2) Uredbe (ES) št. 1782/2003, so določene v Prilogi IV k tej uredbi.
3. Zgornje proračunske meje za shemo enotnega plačila za leto 2005 so določene v Prilogi V k tej uredbi.
4. Letna finančna pomoč za leto 2005, navedena v členu 143b(3) Uredbe (ES) št. 1782/2003, je določena v Prilogi VI k tej Uredbi.
Člen 3
Države članice, ki izberejo regionalno izvajanje, določeno v členu 58 Uredbe (ES) št. 1782/2003, obvestijo Komisijo o regionalni zgornji meji, določeni do 31. decembra prvega leta izvajanja sheme enotnega plačila, do 1. marca naslednjega leta.
Člen 4
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. januarja 2005

Labels: 19
5
6
18
15